Akmenės rajono savivsldybės Akmenės krašto muziejus skelbia konkursą padalinio (Lazdynų Pelėdos muziejaus) vadovo pareigoms užimti

Akmenės rajono savivaldybės Akmenės krašto muziejus (biudžetinė įstaiga, K. Kasakausko g. 17, Akmenė, kodas: 300629754) skelbia konkursą **padalinio (Lazdynų Pelėdos muziejaus) vadovo** pareigoms užimti (darbuotojo dirbančio 1 etatu, lygis – A2). Darbo krūvis – 40 val. per savaitę. Atlyginimo pastoviosios dalies koeficientas – 4,96. Darbo dienos antradieniais – šeštadieniais.

Pareigybės paskirtis: Akmenės krašto muziejaus padalinio (Lazdynų Pelėdos muziejus) veiklai vykdyti.

Darbuotojas, einantis šias pareigas, turi atitikti šiuos specialius reikalavimus:

Padalinio vadovas privalo turėti ne žemesnį kaip aukštąjį humanitarinį ar techninį universitetinį išsilavinimą su bakalauro kvalifikaciniu laipsniu ar jam prilygintiną išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintiną išsilavinimą.

Būti susipažinusiam su Lietuvos Respublikos Konstitucija, Lietuvos Respublikos darbo kodeksu, Vyriausybės nutarimais, Lietuvos Respublikos muziejų įstatymu, Kultūros ministerijos įsakymais ir kitais teisės aktais, reglamentuojančiais darbo santykius bei muziejinės veiklos organizavimą, privalo žinoti darbo saugos, priešgaisrinės saugos taisykles.

Darbuotojas vykdo šias funkcijas:

1. kaupia, tiria, eksponuoja archeologiniu, istoriniu, literatūriniu, etniniu, religiniu, mokslo, memorialiniu ar kitokiu kultūriniu požiūriu vertingus eksponatus;
2. yra materialiai atsakingas už eksponatus, rašo eksponatų priėmimo aktus;
3. atlieka eksponatų inventorizaciją, vertina ir nustatinėja jų tikrąją vertę pagal patvirtintą metodiką;
4. ruošia ekspozicijas ir parodas;
5. dalyvauja projektinėje veikloje;
6. rengia edukacinius užsiėmimus (ar programas) ir dirba edukacinį darbą su moksleiviais ir suaugusiais;
7. priima lankytojus ir veda ekskursijas;
8. organizuoja ir dalyvauja ekspedicijose;
9. ruošia pranešimus, straipsnius spaudai;
10. dirba su kasos aparatu ir pildo kasos knygą;
11. dirba pagal muziejaus darbo planą, vadovaujasi Akmenės krašto muziejaus statutu, vykdo Akmenės krašto muziejaus direktoriaus įsakymus ir nurodymus, vadovaujasi įstaigos patvirtintomis darbo tvarkos taisyklėmis;
12. metų eigoje ruošia mėnesio veiklos ataskaitas, kitų mėnesių planus, metams baigiantis paruošia savo darbo ataskaitas ir kitų metų planus, **gyvena objekte ir jį visapusiškai prižiūri, saugo**.

Pretendentų atrankos būdas – testas žodžiu (pokalbis).

Pretendentas privalo pateikti:

1. Prašymą dalyvauti konkurse.
2. Asmens tapatybę patvirtinantį dokumentą.
3. Užpildytą pretendento anketą.
4. Išsilavinimą patvirtinantį dokumentą ir šių dokumentų kopijas.
5. Gyvenimo aprašymą.
6. 3 metų veiklos planą/viziją.
7. Dokumentai priimami nuo 2019 m. balandžio 24 d. iki 2019 m. gegužės 7 d. Akmenės krašto muziejuje.

Telefonai pasiteirauti: 8 425 55075, +370 620 32254